**ДОКЛАД**

**ЗА ДЕЙНОСТТА НА НЧ „РАЗВИТИЕ-1895С“ С. СЛОМЕР ЗА ИЗМИНАЛАТА 2023 Г.**

Читалището е мерило за духовния живот на едно селище. То е независим духовен център, чрез който културата и книжнината достигат до всички части на страната.

Според приетия Закон за народните читалища (ДВ, бр.89 от 22.10.1996 г., изм. ДВ. бр.44 от 13 май 2020 г., изм. и доп. ДВ. бр.104 от 8 декември 2020 г.), действащ и понастоящем, българските народни читалища са традиционни самоуправляващи се български културно-просветни сдружения в населените места, които изпълняват и държавни културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание. Читалищата са юридически лица с нестопанска цел. Целите на народните читалища са да задоволяват потребностите на гражданите, свързани със:

* развитие и обогатяване на културния живот, социалната и образователната дейност в населеното място, където осъществяват дейността си;
* запазване на обичаите и традициите на българския народ;
* разширяване на знанията на гражданите и приобщаването им към ценностите и постиженията на науката, изкуството и културата;
* възпитаване и утвърждаване на националното самосъзнание;
* осигуряване на достъп до информация.

 Читалището е място, където широк кръг от хора общуват с различни изкуства и се занимават с творчество. Там се завързват приятелства, пробуждат се за нов живот стари традиции, увличат се хората да покажат малко известни страни от същността им, откриват се неподозирани таланти.

 Читалищата са достъпни за всеки.

Като обществена организация, отворена за всички членове на общността, читалището се характеризира с общодостъпността на дейностите си. Това са единствените исторически местни организации във всяко населено място на страната ни, уникални в световен мащаб. През 2017 г. са признати от ЮНЕСКО за културен феномен без аналог в световната практика.

Днешното редовно Общо отчетно събрание за 2022 г. е висш орган на читалищното самоуправление. На него се отчитат читалищните дейности през изминалата година. Решението за провеждане на събранието е взето на заседание на Настоятелството и Проверителната комисия на 22.02.2023 г.

Една от основните дейности е ***БИБЛИОТЕЧНАТА ДЕЙНОСТ***.

В началото на отчетния период библиотеката разполага с 10 685 тома книги по документи. Броят на читателите за периода е 36. Заетите библиотечни материали са 156 тома книги, посещения-67 броя, ползвали само читалня-3 читатели. На трудноподвижни читатели бяха доставяни книги на удобни за тях места.

През май месец Министерство на културата отново обяви проект на тема „Българските библиотеки-съвременни центрове за четене и информираност“ -2023 г. Желаещите да участват изготвят проекти, които се разглеждат от комисия. На одобрените се отпускат средства, с които да закупят литература за обновяване на книжния си фонд. За малки населени места като нашето максималната сума, която можеше да бъде отпусната, беше 1500.00 лв. Бяхме одобрени за втора поредна година и получихме 1228.25 лв., с които закупихме 101 тома литература-художествена, селско-стопанска, историческа, детска художествена. Изборът на заглавия отново беше съобразен с интересите на читателите от селото ни.

Разбира се, ще участваме и в други проекти на Министерство на културата понеже голяма част от книгите в библиотеката са морално или физически остарели. Това наложи проверка и подмяна. От доста години не беше правена пълна инвентаризация-от 1992 г.

След пълната инвентаризация вече знаем точния брой на книгите в библиотеката и хранилището. Към днешна дата книгите са 9 681 бр. Бракувани са 237 бр. Липсват 721 бр. книги.

***КУЛТУРНО-ПРОСВЕТНА ДЕЙНОСТ***

Важно е да се подчертае, че в нашето село тя се развива съвместно с Кметството и Пенсионерския клуб, с които се стремим да опазим духовните ценности и традициите, завещани от дедите ни.

Културният ни календар по месеци:

*месец януари*

6 януари – табло по повод 175 г. от рождението на Христо Ботев

13 януари – табло и витрина с произведения на Алеко Константинов по повод 160 г. от рождението му. Табло по повод 145 г. от рождението на П. К. Яворов. Беше поместена статия във Фейсбук на читалището.

20 януари – 100 г. от рождението на Ивайло Петров. Статия във Фейсбук.

22 януари – 235 г. от рождението на Джордж Байрон, английски поет. Беседа и витрина с негови произведения.

23 януари – заедно с Кметството и Пенсионерския клуб празнувахме Бабинден.

–240 г. от рождението на Стендал, френски писател. Витрина с негови произведения и табло.

25 януари – 85 г. от рождението на Владимир Висоцки, руски поет, бард, театрален и филмов актьор и писател. Беседа от секретаря на читалището.

*месец февруари*

8 февруари *–* табло по повод 195 г. от рождението на Жул Верн.

14 февруари – поздрав във Фейсбук за двата празника - Ден на лозаря и винаря и Ден на влюбените

18 февруари – табло по повод 150 г. от обесването на Васил Левски. Поместена статия във Фейсбук.

27 февруари – изпратени мартеници за конкурса в с. Дъскот „Да направим заедно мартенско табло!“

*месец март*

1 март – по повод Деня на самодееца и Баба Марта имаше табло. Беше организирана изложба съвместно с Кметството и Пенсионерския клуб.

3 март – 145 г. от Освобождението на България от турско иго-табло, витрина с произведения за празника, поднасяне на цветя пред Паметника-чешма в центъра на селото

8 март – Ден на жената. Табло във фоайето.

22 март – табло за Първа пролет. Заедно с Кметството и Пенс. клуб отпразнувахме празника тържествено, с музика и танци.

30 март – табло и беседа за 170 г. от рождението на Винсент Ван Гог и

90 г. от рождението на Борис Карадимчев-табло.

*месец април*

4 април – 205 г. от рождението на Майн Рид, британско-американски писател, табло във фоайето.

15 април – 95 г. от рождението на Емил Камиларов, български цигулар, музикален педагог, професор. Табло във фоайето на читалището.

 За 16 април – Великден, изложба на великденски изделия във фоайето

22 април – 100 г. от рождението на Радой Ралин. Витрина с негови произведения, четене на стихове

23 април – беседа и табло по повод 85 г. от рождението на Слава Рачева, актриса в куклен театър.

29 април – 130 г. от рождението на Елисавета Багряна. Табло, витрина с нейни произведения.

–участие в Празник на яйцето-гр. Павликени заедно с Пенсионерски клуб

30 април – 140 г. от рождението на Ярослав Хашек, чешки писател. Табло и витрина с негови произведения във фоайето на читалището

*месец май*

9 май-Ден на Европа. Беседа.

11 май – Ден на библиотекаря-табло във фоайето

16 май – беседа по повод 130 г. от създаването на химна „Върви, народе възродени“

18 май – беседа и табло по повод 150 г. от рождението на Яне Сандански

24 май – табло за празника, четене на откъси от любими произведения, слушане на празнична музика

28 май – 115 г. от рождението на Ян Флеминг, английски писател, известен с поредицата шпионски романи с главен герой Джеймс Бонд, британският таен агент 007 –табло и беседа

*месец юни*

2 юни – ден на Ботев и загиналите за свободата на България-табло, поднасяне на венци пред Паметника-чешма

7 юни – 175 г. от рождението на Пол Гоген, френски художник-символист. Табло.

14 юни – 90 г. от рождението на Светлин Русев, витрина.

21 юни – табло за Еньовден във фоайето на читалището.

22 юни – 125 г. от рождението на Ерих Мария Ремарк, немски писател. Витрина с негови произведения.

28 юни – 115 г. от рождението на Асен Пейков, български и италиански скулптор, табло във фоайето, снимки с негови творби.

*месец юли*

9 юли – беседа и табло по повод 173 г. от рождението на Патриарха на българската литература Иван Вазов

18 юли – беседа и табло по повод годишнина от рождението на Васил Левски

*месец август*

23 август - 155 г. от рождението на Пол Отле, белгийски общественик и библиограф, създател на Универсалната десетична класификация заедно с Анри Лафонтен.

 24 август - 200 г. от рождението на Кръстьо Стоянов Пишурка, български учител, театрален деец, преводач, поет и народен будител. Табло и беседа

27 август - 195 г. от рождението на Христо Груев Данов, основоположник на българското книгоиздаване. Витрина.

28 август - 135 г. от рождението на Дора Габе, българска поетеса и преводачка. Витрина с нейни произведения.

*месец септември*

1 септември- 125 г. от рождението на Димитър Талев, български писател, автор на тетралогия, епопея на живота на българите в Македония. Табло.

8 септември - 155 г. от рождението на Мара Белчева, българска поетеса, вярна сподвижница на Пенчо Славейков. Табло с нейни стихове

9 септември - 195 г. от рождението на Лев Н. Толстой, руски писател, автор на романите „Война и мир“, „Ана Каренина“

17 септември *-* 125 г. от рождението на Христо Смирненски, поет, сатирик, журналист-информационно табло и витрина с негови произведения

21 септември – 180 г. от рождението на Георги Бенковски, български революционер, ръководител на Априлското въстание в IV революционен окръг – информационно табло

22 септември – 115 г. от обявяването на Независимостта на България през 1908 г. – информационно табло

*месец октомври*

4 октомври – 120 г. от рождението на Джон-Винсънт Атанасов, американски математик, физик и електроинженер, българин по произход, изобретател на първия в света електронен компютър – информационно табло

17 октомври – 100 г. от рождението на Апостол Карамитев, български театрален и киноактьор, режисьор, педагог – информационно табло

20 октомври – 185 г. от рождението на Марин Дринов, български историк, общественик и държавник, един от основателите на Българското книжовно дружество – информационно табло

27 октомври – 145 г. от рождението на Стамен Григоров, български лекар, микробиолог; откривател на „лактобацилус булгарикус“ – информационно табло

28 октомври – 90 г. от рождението на Евтим Евтимов, български поет, майстор на любовната лирика – информационно табло и витрина с негови произведения

*месец ноември*

1 ноември – Ден на народните будители, информационно табло

22 ноември – 190 г. от рождението на Добри Войников – възрожденски учител, писател и журналист, музикален и театрален деец, основоположник на българския театър- информационно табло

–140 г. от рождението на Сирак Скитник, поет-символист, художник и театрален критик – информационно табло

-–110 г. от рождението на Асен Босев, български поет и преводач, автор на детско-юношеска литература – витрина с негови произведения

27 ноември – 150 г. от рождението на Георги Бакалов, политически и обществен деец, писател, литературен критик, публицист, преводач и писател, автор на детско-юношеска литература – информационно табло

*месец декември*

12 декември – 85 г. от рождението на Невена Коканова, българска актриса, наричана „първата дама на българското кино“ – информационно табло

20 декември – 80 г. от рождението на Георги Константинов, български писател и поет – информационно табло

21 декември – общ празник по повод коледните и новогодишни празници, организирани от Кметството

***ОРГАНИЗАЦИОННА ДЕЙНОСТ***

НЧ „Развитие-1895С“ се ръководи от Настоятелство, състоящо се от трима души: председател и членове и Проверителна комисия, също от трима души: председател и членове. През отчетния период ръководството е провело 6 редовни заседания, на които са разглеждани организационни и финансови въпроси, вземани са решения за участия в мероприятия.

На 6 март идваха на проверка от Пожарната служба в гр. Павликени. Беше обходено цялото читалище и бяха набелязани местата, където да бъдат поставени пожарогасители и табелки „Изход“ според последните изисквания за безопасност.

На 25 март /събота/ дойде Десислава Цанева-Божанова от Булстрад- застрахователна агенция, да види какви са щетите от валежите и бурния вятър в библиотеката /в западната ѝ част и над хранилището/. Направи снимки, за да може да се подаде искане от името на читалището за отпускане на средства за ремонт.

На 28 март дойде г-н Димитър Димитров, който донесе пожарогасители, взе нашия за презареждане и направи проектосхеми на читалището. Получихме готовите схеми на 13 април.

На 20 април идва майстор Николай Милев. Измери квадратурата на частта от библиотеката, която ще се боядисва. Разполагахме с една кутия латекс.Наложи се да купим още една кутия. Майсторът дойде на 27 април към 17.00 ч. да измаже стената в библиотеката, която беше повредена.

На 2 май дойде Димитър Димитров да постави табелки за изход и таблата за евакуация. Отне доста време да намери откъде да вземе ток. Остана едно табло за поставяне, защото не достигна кабел. На 11 май Димитров си довърши работата.

На 17 май дойде майстор Николай Милев да боядиса библиотеката и да постави ламарина на таванската врата по изискването на Пожарната служба. Наложи боя 3 пъти, като боядиса и детския отдел на библиотеката.

На 7 юни дойдоха от фирма „Д и М Уиндоус“ да поставят два прозореца на западното стълбище. Старите бяха изпочупени и когато валеше, влизаше доста вода по западното стълбище. Размерите бяха взети при предишни идвания на хора от фирмата.

На 28 юли идваха майстор Ламби и колегата му да огледат тавана над хранилището, където има проблем с покрива. Казаха, че след 20 август са свободни и ако им се обадим, ще дойдат да ремонтират и да огледат целия покрив за счупени керемиди.

На 30 август се проведе заседание на Настоятелството и Проверителната комисия за обсъждане кога да се проведе есенния празник „Край извора на река Студена“, който бяхме заявили в културния календар на Община Павликени за септември 2023 г. Участие бяха заявили 8 читалища и една детска градина. Най-подходяща дата беше 6 септември, неработен, празничен ден. Другите близки дати /съботни дни/ бяха заети. Беше предложена дата 16 септември, отново събота. За съжаление голяма част от заявилите участие в провеждането на празника се отказаха за тази дата и той не се състоя.

На 11 септември идваха отново майстор Ламби и колегата му. Огледаха покрива над хранилището и говориха с председателя на Настоятелството. Трябва решение на Настоятелството дали и кога да се направи ремонтът. От застрахователното дружество са ни отпуснати 1181.66 лв., които също ще бъдат употребени за ремонта. Те са в банковата ни сметка.

Със Заповед №3/31.08.2023 г. и назначена комисия от трима души: Бонка Петрова-председател, Недка Василева-член и Елка Савова-член, беше решено да се извърши цялостна инвентаризация на библиотечния фонд за времето от 01.08. до 31.10.2023 г. по инвентарни книги. Последна инвентаризация е правена през далечната 1992 г. Инвентаризацията приключи успешно след повече от три месеца работа.

Най-важната ни цел е да запазим авторитета на читалището като институция и авторитета на нашето читалище, в частност. Има доста прояви през 2024 г., в които може да участваме. Има и доста трудности, но това е повсеместно. Надяваме се, че вливането на нови, млади сили ще е допълнителен стимул да развиваме и предаваме напред местните традиции и обичаи. Имаме много идеи, които чакат да бъдат осъществени.

Изготвил:

/Елка Савова - секретар-библиотекар/